ai4bharat/Pralekha huggingface dataset:
وزیراعظم کا دفتر
وائس آف گلوبل ساؤتھ سمٹ کے لیڈروں کے اختتامی اجلاس میں وزیر اعظم جناب نریندر مودی کے اختتامی کلمات
آپ کے حوصلہ افزا الفاظ کے لیے آپ کا شکریہ! یہ واقعی میں خیالات و نظریات کا ایک مفید تبادلہ رہا ہے۔ یہ گلوبل ساؤتھ کی مشترکہ امنگوں کی عکاسی کرتا ہے۔
یہ بات اب واضح ہو چکی ہے کہ دنیا کو درپیش کئی اہم مسائل کے بارے میں ترقی پذیر ممالک کا نقطہ نظر ایک جیسا ہے۔
یہ نہ صرف آج رات کے مباحثوں میں دیکھا گیا بلکہ اس ’وائس آف دی گلوبل ساؤتھ سمٹ‘ کے گزشتہ دو دنوں میں بھی دیکھا گیا ہے۔
میں ان خیالات میں سے کچھ کا خلاصہ پیش کرنے کی کوشش کرتا ہوں، جو گلوبل ساؤتھ کے تمام ممالک کے لیے اہم ہیں۔
ہم تمام لوگ ساؤتھ ساؤتھ کوآپریشن کی اہمیت پر متفق ہیں، اور اجتماعی طور پر عالمی ایجنڈے کی تشکیل کرتے ہیں۔
صحت کے شعبے میں، ہم روایتی ادویات کو فروغ دینے، صحت کی دیکھ بھال کے لیے علاقائی مراکز کی ترقی، اور صحت کے پیشہ ور افراد کی نقل و حرکت کو بہتر بنانے پر زور دیتے ہیں۔ ہم ڈیجیٹل ہیلتھ پر مبنی حل کو تیزی سے بروئے کار لانے کی صلاحیت سے بھی آگاہ ہیں۔
تعلیم کے شعبے میں، ہم سب پیشہ ورانہ تربیت میں، اور خاص طور پر دور دراز علاقوں میں، فاصلاتی تعلیم فراہم کرنے کے لیے ٹیکنالوجی کے استعمال میں اپنے بہترین طریقوں کا اشتراک کرنے سے فائدہ اٹھا سکتے ہیں۔
بینکنگ اور فنانس کے شعبے میں، ڈیجیٹل عوامی سامان کی تعیناتی، ترقی پذیر ممالک میں بڑے پیمانے اور رفتار سے مالی شمولیت کو بڑھا سکتی ہے۔ بھارت کے اپنے تجربے نے یہ ثابت کر دیا ہے۔
ہم سب کنیکٹیویٹی انفراسٹرکچر میں سرمایہ کاری کی اہمیت پر متفق ہیں۔ ہمیں عالمی سپلائی چین کو متنوع بنانے اور ترقی پذیر ممالک کو ان ویلیو چین سے منسلک کرنے کے طریقے تلاش کرنے کی بھی ضرورت ہے۔
ترقی پذیر ممالک اس بات کو ماننے کے لیے متحد ہیں کہ ترقی یافتہ دنیا نے موسمیات، مالیات اور ٹیکنالوجی سے متعلق اپنی ذمہ داریاں پوری نہیں کیں۔
ہم اس بات سے بھی اتفاق کرتے ہیں کہ پیداوار میں اخراج کو کنٹرول کرنے کے علاوہ، ’استعمال کرو اور پھینکو‘ کی کھپت سے ہٹ کر زیادہ ماحول دوست پائیدار طرز زندگی کی طرف جانا بھی اتنا ہی اہم ہے۔
یہ ہندوستان کے ’لائف اسٹائل فار انوائرنمنٹ‘  یا ’لائف‘ پہل کے پیچھے کا مرکزی فلسفہ ہے – جو ذہن سازی اور سرکلر اکنامی پر توجہ مرکوز کرتا ہے۔
معزز حضرات،
یہ تمام خیالات، جن کا اشتراک وسیع تر گلوبل ساؤتھ کے ذریعے کیا گیا ہے، ہندوستان کو تحریک فراہم کریں گے کیونکہ وہ جی 20 کے ایجنڈے کے ساتھ ساتھ آپ کی تمام اقوام کے ساتھ ہماری اپنی ترقیاتی شراکت داریوں کو تشکیل دینے کی کوشش کرتے ہیں۔
ایک بار پھر، میں وائس آف گلوبل ساؤتھ سمٹ کے آج کے اختتامی اجلاس میں آپ کی شاندار موجودگی کے لیے آپ کا شکریہ ادا کرنا چاہوں گا۔
شکریہ۔ دھنیہ واد۔
کوئلے کی وزارت
کھاد کمپنیوں کے لئے کوئلے کی سپلائی
کوئلہ ،کانکنی اور پارلیمانی مرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ یوریا مینو فیکچرنگ یونٹس ،فیڈاسٹاک اور ایندھن کے طور پر قدرتی گیس کا انتظام کرتے ہیں بلکہ یوریا بنانے والے کچھ یونٹس قدرتی گیس کے ساتھ جزوی طور پر کوئلے کی بھی کھپت کررہے ہیں ۔کول انڈیا لیمٹڈ کے پبلک سیکٹر یونٹس اور سنگارینی کولیریز کمپنی لیمٹڈ  کی جانب سے گھریلو کوئلہ سپلائی کیا جارہا ہے۔
ریگولیٹڈ سیکٹر کے لئے غیر کوکنگ کوئلے کی نوٹیفائڈ قیمتیں جن میں کھادیں بھی شامل ہیں ،9جنوری2018 کے بعد سے کول انڈیالیمٹڈ کی جانب سے نہیں بڑھائی گئی ہیں۔حالانکہ 01.12.2020 کو غیر کوکنگ کوئلے کی نوٹیفائڈ قیمتوں میں دس روپے فی ٹن کا اضافہ کیا گیا تھا۔
امور داخلہ کی وزارت
جناب امت شاہ نے نئی دہلی میں بھارتی سائبر کرائم تال میل مرکز  کا افتتاح کیا؛ قومی سائبر کرائم رپورٹنگ پورٹل قوم کے نام وقف کیا
نئی دہلی، 10 جنوری 2020، امور داخلہ کے مرکزی وزیر جناب امت شاہ نے آج بھارتی سائبر کرائم تال میل مرکز  کا افتتاح کیا اور قومی سائبر کرائم رپورٹنگ پورٹل کو قوم کے نام وقف کیا۔ یہ جدید مرکز نئی دہلی میں واقع ہے۔
آئی 4سی قائم کرنے کی اسکیم کو اکتوبر 2018 میں منظوری دی گئی تھی جس کے لئے 415.86 کروڑ روپے مختص کئے گئے تھے۔ جس کا مقصد جامع اور تال میل کے ساتھ ہر قسم کے سائبر جرائم سے نمٹنا ہے۔ اس کے سات اجرا ہیں جن میں قومی سائبر کرائم کے خطرات کا تجزیہ کرنے والا یونٹ، قومی سائبر جرائم رپورٹنگ کا پورٹل، قومی سائبر جرائم تربیت مرکز ، سائبر کرائم کا ماحول اور منیجمنٹ کا یونٹ، قومی سائبر جرائم تحقیق اور اختراعاتی مرکز، قومی سائبر جرائم فارنسنک لیباریٹری، ماحولیات اور مشترکہ سائبر جرائم تحقیقاتی ٹیم کے لئے پلیٹ فارم شامل ہیں۔ مرکزی وزارت داخلہ کی ایک پہل کے ساتھ 15 ریاستوں اور مرکز کے زیر انتظام علاقوں نے اپنی اپنی وراثتوں اور مرکز کے زیر انتظام علاقوں میں علاقائی سائبر جرائم تال میل مرکز قائم کرنے کے لئے منظوری دی ہے۔
قومی سائبر جرائم رپورٹنگ پورٹل  شہریوں پر مرکوز ایک پہل ہے جس کے ذریعہ شہری پورٹل کے توسط سے آن لائن سائبر جرائم کی رپورٹ کرسکیں گے۔ہر قسم کے سائبر جرائم سے متعلق شکایات کے لئے ریاستوں اور مرکز زیر انتظام علاقوں میں متعلقہ قانون نافذ کرنے والی ایجنسیاں قانون کے مطابق کارروائی کریں گی۔ اس پورٹل کا آغاز تجرباتی بنیاد پر 30 اگست 2019 کو کیا گیا تھا اور اس میں ہر قسم کے سائبر جرائم ، خاص طور پر خواتین اور بچوں کے خلاف جرائم، بچوں پر مبنی فحش فلمیں، بچوں کے جنسی استحصال کا مواد اور آبرو ریزی / اجتماعی آبرو ریزی وغیرہ سے متعلق مواد پر توجہ مرکوز کی جائے گی۔
اب تک 700 سے زیادہ پولیس اضلاع اور 3900 سے زیادہ پولیس اسٹیشنوں کو اس پورٹل سے مربوط کیا جاچکا ہے۔ کامیاب تکمیل کے بعد یہ پورٹل معاملات کی چھان بین کرنے اور قانونی چارہ جوئی میں بہتری لانے کے لئے قانون نافذ کرنے والی ایجنسیوں کی صلاحیت کو بہتر کیا جاسکے گا۔ اس پورٹل میں مخصوص جرائم جیسے مالی جرائم اور سوشل میڈیا سے متعلق جرائم وغیرہ کو شامل کیا گیا ہے۔ یہ پورٹل مختلف ریاستوں، ضلعوں اور پولیس اسٹیشنوں کی قانون نافذ کرنے والی ایجنسیوں کے درمیان تال میل کو بہتر بنائے گا۔ اس کے علاوہ ایم ایچ اے سائبر جرائم سے جامع اور تال میل کے ساتھ نمٹنے کا ماحول تیار کرنے کے لئے عہد بستہ ہے۔
مستقبل میں یہ پورٹل سائبر جرائم کی روک تھام اور ایسے واقعات کی پورٹل پر رپورٹنگ کے لئے عوام کی رہنمائی کرتا رہے گا۔
۔۔۔۔۔۔۔۔۔۔۔
م ن۔و ا۔ن ا۔
U- 152
(Visitor Counter : 181
|
وزارت خزانہ
|
حکومت ہند کے ٹریژری بلوں کا نیلامی کیلنڈر

مرکزی حکومت کی نقدی کی پوزیشن کا جائزہ لینے کے بعد، حکومت ہند نے ریزرو بینک آف انڈیا کے ساتھ مشاورت کے بعد ستمبر 2022 کو ختم ہونے والی سہ ماہی کے لیے ٹریژری بلوں کے اجرا کے لیے رقم کو مندرجہ ذیل کے طور پر نوٹیفائی کرنے کا فیصلہ کیا ہے:
|
|
ٹریژری بلز کی نیلامی کے لیے نوٹائیفائیڈ رقم


|
|
نیلامی کی تاریخ
|
|
جاری کرنے کی تاریخ
|
|
91 دن
|
|
182 دن
|
|
364 دن
|
|
میزان
|
|
06 جولائی 2022
|
|
07 جولائی 2022
|
|
9,000
|
|
7,000
|
|
5,000
|
|
21,000
|
|
13 جولائی 2022
|
|
14 جولائی 2022
|
|
9,000
|
|
7,000
|
|
5,000
|
|
21,000
|
|
20 جولائی 2022
|
|
21 جولائی 2022
|
|
9,000
|
|
7,000
|
|
5,000
|
|
21,000
|
|
27 جولائی 2022
|
|
28 جولائی 2022
|
|
9,000
|
|
7,000
|
|
5,000
|
|
21,000
|
|
03 اگست 2022
|
|
04 اگست 2022
|
|
9,000
|
|
7,000
|
|
5,000
|
|
21,000
|
|
10 اگست 2022
|
|
11 اگست 2022
|
|
9,000
|
|
7,000
|
|
5,000
|
|
21,000
|
|
17 اگست 2022
|
|
18 اگست 2022
|
|
9,000
|
|
7,000
|
|
5,000
|
|
21,000
|
|
24 اگست 2022
|
|
25 اگست 2022
|
|
9,000
|
|
7,000
|
|
5,000
|
|
21,000
|
|
30 اگست 2022
|
|
یکم ستمبر 2022
|
|
9,000
|
|
7,000
|
|
5,000
|
|
21,000
|
|
07 ستمبر 2022
|
|
08 ستمبر 2022
|
|
9,000
|
|
7,000
|
|
5,000
|
|
21,000
|
|
14 ستمبر 2022
|
|
15 ستمبر 2022
|
|
9,000
|
|
7,000
|
|
5,000
|
|
21,000
|
|
21 ستمبر 2022
|
|
22 ستمبر 2022
|
|
9,000
|
|
7,000
|
|
5,000
|
|
21,000
|
|
28 ستمبر 2022
|
|
29 ستمبر 2022
|
|
9,000
|
|
7,000
|
|
5,000
|
|
21,000
|
|
میزان
|
|
|
|
117,000
|
|
91,000
|
|
65,000
|
|
273,000
حکومت ہند کے پاس ریزرو بینک آف انڈیا کی مشاورت سے حکومت ہند کی ضروریات، مارکیٹ کے بدلتے ہوئے حالات اور دیگر متعلقہ عوامل کے مطابق نوٹیفائیڈ رقم اور ٹریژری بلوں کی نیلامی کے وقت میں ترمیم کرنے کی لچک برقرار رہے گی۔ اس طرح، کیلنڈر تبدیلی کے تابع ہے، اگر حالات اس کی ضمانت دیتے ہیں، بشمول تعطیلات کی مداخلت جیسی وجوہات کی بنا پر۔ ایسی تبدیلیاں، اگر کوئی ہیں، تو باقاعدہ پریس ریلیز کے ذریعے بتائی جائیں گی۔
ٹریژری بلوں کی نیلامی ان شرائط و ضوابط کے ساتھ مشروط ہو گی جو عام نوٹیفکیشن نمبر F.4-W&M/2018 مورخہ 27 مارچ 2018 کو حکومت ہند کے ذریعہ جاری کی گئی ہیں، جیسا کہ وقتاً فوقتاً ترمیم کی جاتی ہے۔
صدر جمہوریہ کا سکریٹریٹ
صدر جمہوریہ نے ایئرفورس اکیڈمی ، ڈنڈیگل میں مشترکہ گریجویشن پریڈ کا جائزہ لیا
صدر جمہوریہ محترمہ دروپدی مرمو نے ایئرفورس اکیڈمی، ڈنڈیگل حیدرآباد میں مشترکہ گریجویشن پریڈ کا آج جائزہ لیا۔
اس موقع پر کیڈٹوں سے خطاب کرتے ہوئے صدر جمہوریہ نے کہا کہ ان کا کیریئر چیلنج سے بھرپور ، قابل اعزاز اور زیادہ لائق احترام ہے۔ کیڈٹوں کو اُن لوگوں کی عظیم وراثت کو آگے بڑھانا ہے، جنہوں نے اُن سے پہلے انڈین ایئرفورس میں خدمات دی ہیں۔صدر جمہوریہ نے کہا کہ انڈین ایئرفورس کا ایک بہت ہی محرک مثالی جملہ –’ٹچ دی اسکائی وِد گلوری‘،’نبھا اسپرشم دیپ تم‘ہے۔ انہوں نے یقین ظاہرکیا کہ اِس مثالی جملے کے جذبے کو کیڈٹ اپنے اندر جذب کریں گے اور ملک کو جو اُن سے امیدیں ہیں، اُن پر کھرے اتریں گی۔
صدر جمہوریہ نے کہا کہ 1948،1965 اور 1971 میں دشمن پڑوسی ممالک کے ساتھ ہوئی جنگوں میں انڈین ایئرفورس کے بہادر جوانوں کے ذریعے ملک کے تحفظ کے لئے نبھائے گئے عظیم رول کو سنہرے لفظوں میں لکھا گیا ہے۔انہوں نے کارگل جنگ اور اس کے بعد بالاکوٹ میں دہشت گردوں کی آماجگاہوں کو تباہ کرنے میں اپنے اسی عہد اور ہنرمندی کا مظاہرہ کیا۔ اس طرح، انڈین ایئرفورس کے پاس پیشہ وریت وقف اور خود کو قربان کردینے کا ایک شاندار اعزاز ہے۔
صدر جمہوریہ نے کہا کہ انڈین ایئر فورس انسانی مدد اور قدرتی آفات کے وقت امدادی کاموں میں بھی تعاون دیتی ہے۔ حال ہی میں ترکیہ اور سیریا میں آئے زلزلے کے دوران موسم کی منفی صورتحال کے باوجود طبی امداد اور آفات سے متاثرہ لوگوں کو راحت فراہم کرنے میں انڈین ایئر فورس نے اپنا اہم رول ادا کیا۔ اس سے پہلے کابل میں پھنسے ہوئے 600سے زیادہ ہندوستانیوں اور دیگر شہریوں کو ایئرلفٹ کرکے کامیاب انخلائی مہم کے دوران دشمنوں کے خطرے کے باوجود اُڑان بھرنا اور اُترنا، انڈین ایئر فورس کی اعلیٰ اہلیت کا ثبوت ہے۔
صدرجمہوریہ نے کہا زمین ، سمندر اور ہوا میں دفاعی تیاریوں کے لئے تیز رفتاری سے ٹیکنالوجی کو اپنانے کی صلاحیت ضروری ہوگی۔ انہوں نے کہا کہ مسلح افواج کے ہرافسر کو دفاعی تیاریوں کے مربوط پس منظر کو ذہن میں رکھنا ہوگا۔ انہیں یہ جان کا خوشی ہوئی کہ ایئر فورس جامع تحفظاتی پس منظر کو ذہن میں رکھتے ہوئے خاص طور سے مستقبل کے لئے تیار رہنے کے اقدامات کررہی ہے، جس میں نیٹ ورک پر مرکوز مستقبل کے ساتھ جنگی علاقے میں مقابلے کے لئے اعلیٰ ٹیکنالوجی کے چیلنج بھی شامل ہیں۔
صدرجمہوریہ کاخطاب دیکھنے کےیہاں کلک کریں
وزیراعظم کا دفتر
وزیر اعظم نے بھارتی خواتین کی 4x400 ریلے ٹیم کو ایشیائی کھیلوں کے دوران نقرئی تمغہ جیتنے پر مبارکباد پیش کی
وزیر اعظم جناب نریندر مودی نے ایشیائی کھیلوں کے دوران نقرئی تمغہ جیتنے پر بھارتی خواتین 4x400 ریلے ٹیم کے تئیں فخر کا اظہار کیا ہے۔ جناب مودی نے اس شاندار کارکردگی کے لیے وتیہ رام راج، ایشوریہ کیلاش مشرا، پراچی اور شبھا وینکٹیسن کو مبارکباد دی۔
ایک ایکس پوسٹ میں، وزیر اعظم نے کہا؛
’’ایشیائی کھیلوں میں نقرئی تمغہ جیتنے کے لیے بھارتی خواتین کی 4x400 ریلے ٹیم پر فخر ہے۔
اس شاندار کارکردگی کے لیے وتیہ رام راج، ایشوریہ کیلاش مشرا، پراچی اور شُبھا وینکٹیسن کو بڑی مبارکباد۔ ان کی ہمت، عزم اور ٹیم ورک نے قوم کو یہ خوشی دی ہے۔‘‘
خواتین اور بچوں کی ترقیات کی وزارت
خواتین اور اطفال کی ترقی کے وزیر مملکت ڈاکٹر منجپارہ مہندر بھائی نے بھونیشور میں علاقے کی وزارت کی زونل کانفرنس کی صدار کی
غذائیت کو بہتر بنانے کے لیے نسل در نسل بروقت مداخلت کرنے کی ضرورت ہے: ڈاکٹر منجپارا مہندر بھائی
مرکوز توجہ مداخلتوں کے ذریعے ایک صحت مند معاشرے کی تعمیر کا وقت آ گیا ہے: ڈاکٹر منجپارہ
پانچ ریاستوں کے ریاستی حکومت کے نمائندوں اور اسٹیک ہولڈرز نے بحث میں حصہ لیا
بھونیشور میں ریاستی حکومتوں اور مشرقی خطے کے اسٹیک ہولڈرز کی زونل کانفرنس کی صدارت کرتے ہوئے، جس میں پانچ ریاستیں شامل ہیں، خواتین اور بچوں کی ترقی کی وزارت کی وزیر مملکت ڈاکٹر منجپارہ مہندر بھائی نے کہا، اس تیزی سے بدلتی ہوئی دنیا میں، اچھی غذائیت، صنفی مساوات، مناسب تعلیم اور خواتین اور بچوں کے تحفظ کے حقوق کو یقینی بنانے کے ستون کی بنیاد پر انسانی اور سماجی سرمائے کی تعمیر کرنے کی ضرورت ہے۔ انہوں نے کہا کہ حکومت مسلسل اس سمت میں کام کر رہی ہے کہ کس طرح خواتین اور بچوں کی فلاح و بہبود کو یقینی بنایا جائے جو ملک کی آبادی کا 69 فیصد حصہ ہیں۔ انہوں نے کہا کہ اس بات کو ذہن میں رکھتے ہوئے حکومت ہند نے تین مشن شروع کیے ہیں ۔ مشن پوشن 2.0 خواتین اور بچوں کی غذائی ضروریات کو پورا کرنے کے لیے، خواتین کی حفاظت، سلامتی اور ان کو بااختیار بنانے کے لیے مشن شکتی اور بچوں کی بہبود کے لیے مشن وتسلیہ۔
شرکاء سے خطاب کرتے ہوئے، وزیر موصوف نے کہا کہ خواتین اور بچوں میں غذائیت کو بہتر بنانے کے لیے تمام نسلوں میں بروقت مداخلت کرنے کی ضرورت ہے۔ ڈاکٹر منجپارا نے کہا کہ پوشن 2.0 کا مقصد پائیدار صحت، تندرستی اور قوت مدافعت کے لیے غذائیت سے متعلق آگاہی اور کھانے کی اچھی عادات کو فروغ دینا ہے۔ انہوں نے کہا کہ ہمارا مقصد مقامی شراکت اور احتساب کے ذریعے طرز عمل میں تبدیلی لانا ہے۔ انہوں نے کہا، ’’گزشتہ پانچ سالوں کے دوران ہم نے 11.94 لاکھ گروتھ مانیٹرنگ ڈیوائسز اور 11 لاکھ تین ہزار سمارٹ فون آنگن واڑی کارکنوں کو تقسیم کیے ہیں اور نظم و نسق کو بہتر بنانے اور غذائی قلت کے شکار بچوں کی شناخت اور علاج کو یقینی بنانے کے لیے پوشن ٹریکرس شروع کیے ہیں۔‘‘ دیگر دو مشنوں پر بات کرتے ہوئے، وزیر مملکت نے زور دیا کہ اب جب کہ کووڈ سے متعلق تمام پابندیاں ہٹا دی گئی ہیں، اب وقت آگیا ہے کہ توجہ مرکوز مداخلتوں کے ذریعے ایک صحت مند معاشرے کی تعمیر کی جائے۔ وزیر موصوف نے کہا، ’’ہم یہاں اس زونل کانفرنس میں ریاستوں کو حساس بنانے کے لیے جمع ہوئے ہیں کیونکہ وہ آنے والے مالی سالوں میں ان اسکیموں کو نافذ کرنے والے ادارے ہوں گے۔
کانفرنس میں شرکت کرتے ہوئے، اوڈیشہ کی ریاستی خواتین اور اطفال کی ترقی کی وزراء محترمہ تکونی ساہو اور مغربی بنگال کے ڈاکٹر ششی پنجا نے خواتین اور بچوں کی ترقی اور انہیں بااختیار بنانے کے لیے متعلقہ ریاستوں کی طرف سے اٹھائے گئے اقدامات اور مداخلتوں پر روشنی ڈالی۔ دونوں وزراء نے ان تینوں نئے مشنوں کے مناسب نفاذ میں مکمل تعاون کا یقین دلایا۔
سکریٹری، خواتین اور بچوں کی ترقی کی وزارت، حکومت ہند، جناب اندیور پانڈے نے تین نئے مشنوں کے مقاصد اور اہداف پر تفصیل سے روشنی ڈالی۔ انھوں نے کہا "پائیدار ترقیاتی اہداف کے تحت کئی اہداف 2030 میں تیزی سے قریب آرہے ہیں۔ تینوں مشنوں کا مقصد اہداف کو حاصل کرنا ہے اور ریاستوں سے اس میں فعال شراکت دار ہونے کی توقع ہے ۔
مشرقی زون کی زونل کانفرنس جس میں پانچ ریاستوں یعنی اڈیشہ، مغربی بنگال، چھتیس گڑھ، بہار اور جھارکھنڈ کے مندوبین اور اسٹیک ہولڈرز شامل تھے، آج توجہ مرکوز مداخلتوں کے ذریعے خواتین اور بچوں کی ترقی اور انہیں بااختیار بنانے سے متعلق متعدد موضوعات پر غور و خوض اور مشاہدہ کیا۔
سٹرک ٹرانسپورٹ اور شاہراہوں کی وزارت
روڈ ٹرانسپورٹ اور شاہراہوں کی وزارت نے پورے ملک میں پی یو سی  جاری کرنے کے لیے مشترکہ فارمیٹ کا نوٹیفکیشن جاری کیا
روڈ ٹرانسپورٹ اور شاہراہوں کی وزارت نے پی یو سی  کے ایک مشترکہ فارمیٹ کے لیے 14 جون 2021 کو ایک نوٹیفکیشن جاری کیا ہے، جو ملک بھر میں موٹر گاڑیوں کے قومی ضابطہ 1989 کے تحت جاری کیا جائے گا۔پی یو سی سرٹیفکیٹ کی بنیادی خصوصیات درج ذیل ہیں:
- ملک بھر میں پالوشن انڈر کنٹرول  کا ایک جیسا فارمیٹ اور پی یو سی ڈیٹا بیس کو قومی رجسٹر سے جوڑنا۔
- رد کرنے کی رسید کا تصور پہلی بار متعارف کرایا جارہا ہے۔رد کرنے کی رسید کا مشترکہ فارمیٹ گاڑی کے مالک کو دیا جائے گا، اگر اس کے ٹیسٹ کے نتیجہ کی قدر منظور شدہ قدر سے زیادہ پائی جاتی ہے، جیسا کہ متعلقہ اخراج کے ضابطوں میں لازمی قرار دیا گیا ہے۔ اس دستاویز کو سروس سینٹر میں گاڑی کی سروسنگ کراتے وقت دکھایا جاسکتا ہے، یا اس کا استعمال اس وقت کیا جاسکتا ہے جب کسی اور سینٹر میں جانچ کراتے وقت پی یو سی سینٹر ڈیوائس ٹھیک طریقے سے کام نہ کررہا ہو۔
- معلومات کی رازداری کا خیال رکھا جائے گا، جیسے کہ  گاڑی کے مالک کا موبائل نمبر نام اور پتہ،  انجن نمبر اور چیسس نمبر۔
- گاڑی کے مالک کاموبائل نمبر لازمی کردیا گیا ہے، جس پر تصدیق کرنے اور فیس کے لیے ایس ایم ایس الرٹ بھیجے جائیں گے۔
- اگر قانون نافذ کرنے والا افسر کسی ٹھوس وجہ سے یہ سمجھتا ہے کہ موٹر گاڑی اخراج کے معیاروں کےالتزامات کی تعمیل نہیں کررہی ہے تو وہ تحریری طور پر یا الیکٹرانک طریقے سے ڈرائیور یا گاڑی کے کسی انچارج شخص کو یہ ہدایت دے سکتا ہے کہ وہ گاڑی کو کسی مجاز آلودگی پر قابو کرنے کی جانچ کے اسٹیشن پر جمع کرائے۔ اگر ڈرائیور یا گاڑی کا کوئی اور انچارج اس حکم کی تعمیل کرتے ہوئے گاڑی کو جمع کرنے میں ناکام رہتا ہے یا گاڑی جانچ میں ناکام رہتی ہے تو گاڑی کے مالک کوجرمانہ ادا کرنا پڑے گا۔
- اگر گاڑی کا مالک اس ہدایت کی تعمیل نہیں کرتا ہے تو رجسٹر کرنے والی اتھارٹی معقول وجہ کی بنیاد پر ، جسے تحریری طور پر ریکارڈ کیا جائے گا، گاڑی کا رجسٹریشن سرٹیفکیٹ اور فراہم کیا گیا کوئی پرمٹ رد کرسکتی ہے، جب تک کی ‘‘پالوشن انڈر کنٹرول’’ سرٹیفکیٹ حاصل نہ کرلیا جائے۔
- اس طرح، اس کا نفاذ آئی ٹی کی بنیاد پر ہوگا اور آلودگی پھیلانے والی گاڑیوں پر بہتر طریقے سے قابو پانے میں مدد ملے گی۔
- فارم پر کیو آر کوڈ پرنٹ کیا جائے گا۔اس میں پی یو سی سینٹر کے متعلق مکمل معلومات درج ہوں گی۔
۔۔۔۔۔۔۔۔۔۔۔
U-5574
ش ح۔ ق ت ۔ ت ع۔
(Visitor Counter : 302
پنچایتی راج کی وزارت
ڈجیٹل انڈیا پروگرام
نئی دلّی ،30 نومبر/ ڈجیٹل انڈیا پروگرام کے تحت بھارت نیٹ پروجیکٹ وائی فائی یا کسی دوسرے براڈ بینڈ ٹیکنا لوجی بشمول فائبر ٹو ہوم  کے ملک بھر میں گرام پنچایتوں  کو مرحلہ وار آخر تک براڈ بینڈ کنکٹیویٹی فراہم کرنے کے لئے کام کیا جا رہا ہے ۔ یکم نومبر ، 2021 ء تک چھتیس گڑھ میں 8386 گرام پنچایتوں سمیت ملک بھر میں 166088 گرام پنچایتوں کو خدمات کے لئے تیار کیا جا چکا ہے ۔
بھارت نیٹ پروجیکٹ کے تحت تمام گرام پنچایتوں کو براڈ بینڈ کنکٹیویٹی فراہم کی جانی ہے ۔ اس پروجیکٹ کے ایک حصے کے طور پر تمام جی پیز کو برانڈ بینڈ / انٹر نیٹ خدمات تک رسائی کے لئے وائی فائی یا کوئی دوسری براڈ بینڈ ٹیکنا لوجی سے جوڑا جائے گا ۔ بھارت نیٹ کے دائرۂ کار کو گرام پنچایتوں کے علاوہ تمام بسے ہوئے گاؤوں تک حال ہی میں توسیع دے دی گئی ہے ۔ پروجیکٹ مکمل کرنے کی تاریخ اگست ، 2023 ء ہے ۔
مذکورہ معلومات پنچایتی راج کے مرکزی وزیر مملکت جناب کپل موریشور پاٹل نے آج لوک سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14005
(Visitor Counter : 112
وزیراعظم کا دفتر
جرمنی میں ہندوستانی برادری کے ساتھ وزیر اعظم کی بات چیت
وزیر اعظم جناب نریندر مودی نے جرمنی میں تھیٹر ایم پوٹس ڈیمر پلیٹز برلن میں ہندوستانی برادری سے خطاب کیا اور ان کے ساتھ بات چیت کی۔ جرمنی میں متحرک ہندوستانی برادری کے 1600 سے زیادہ ارکان نے تقریب میں شرکت کی جن میں طلباء، محققین اور پروفیشنلز شامل تھے۔ وزیر اعظم نے جرمنی کی معیشت اور معاشرے کےلئے ان کی خدمات کا ذکر کیا اور ان سے کہا کہ وہ عالمی سطح پر ہندوستانی مصنوعات کو فروغ دے کر ہندوستان کی ’’وکل فار لوکل‘‘ پہل کے لئے تعاون کریں۔
۔۔۔۔۔۔۔۔۔۔۔
ش ح۔ا گ ۔ن ا۔
U-4963
(
کانکنی کی وزارت
کانکنی کی وزارت کےذریعہ جی 20 انرجی ٹرانزیشن ورکنگ گروپ  کی میٹنگ اور تقریب کا اہتمام گاندھی نگرمیں
کانکنی کے سکریٹری وویک بھاردواج ’’توانائی کی حفاظت اور متنوع سپلائی چینز‘‘ پر اجلاس کی صدارت کریں گے
اس سال جی 20 میٹنگیں ہندوستان کی صدارت میں منعقد کی جارہی ہیں ۔ کانکنی کی وزارت جی 20 کے تحت انرجی ٹرانزیشن ورکنگ گروپ کے غور و خوض میں شرکت کرنے والی وزارتوں میں سے ایک ہے۔ ای ٹی ڈبلیو جی کی پہلی میٹنگ فروری 2023 میں بنگلورو، کرناٹک میں ہوئی تھی اور ای ٹی ڈبلیو جی کی دوسری گاندھی نگر، گجرات میں 2 سے 4 اپریل 2023 تک منعقد کی جائے گی۔
ای ٹی ڈبلیو جی کی دوسری میٹنگ میں، کانکنی کے سکریٹری جناب وویک بھاردواج کل  کو’’توانائی کی حفاظت اور متنوع سپلائی چینز‘‘ کے موضوع پر ہونے والے اجلاس کی چیئر پرسن، سی ای اے کے ساتھ صدارت کریں گے ۔ اس اجلاس کے دوران کانکنی کی وزارت کے جوائنٹ سکریٹری کے ذریعہ اس موضوع پر ایک پریزنٹیشن بھی دی جائے گی۔ میٹنگ کا مقصد اس معاملے پر پہلی ای ٹی ڈبلیو جی کے دوران ہونے والی بات چیت پر اراکین کی رائے پر غور کرنا ہے۔ دوسری ای ٹی ڈبلیو جی کے دوران ہونے والی بات چیت میں اس معاملے پر ہندوستانی صدارت کے لئے نتائج کے سلسلے میں وسیع فریم ورک فراہم کرایا جائے گا۔
اس دوسری ای ٹی ڈبلیو جی کے دوران، کانکنی کی وزارت کے سکریٹری ’’بین الاقوامی تعاون کے ذریعے اہم معدنیات کی سپلائی چین میں خطرے سے نمٹنے‘‘ کے موضوع پر ایک اسٹڈی رپورٹ بھی جاری کریں گے۔ یہ اسٹڈی کانوں کی وزارت نے اس معاملے پر پوری دنیا کے لیے ایک مجموعی تصویر قائم کرنے کے مقصد سے شروع کی ہے۔
اس معاملے پر مزید غور و خوض اور ایک بڑے اسپیکٹرم سے معلومات حاصل کرنے کے لیے ایک ضمنی تقریب منعقد کی جائے گی۔ اس ضمنی تقریب کا اہتمام 3اپریل 2023 کو 14:00 سے 16:30 بجے تک کیا جائے گا۔ نئی اور قابل تجدید توانائی کی وزارت کے اشتراک نالج پارٹنر کے طور پر سی ای ای ڈبلیو اور اے ڈی بی کے تعاون سے کیا جا رہا ہے۔ ضمنی تقریب کا موضوع’’توانائی کے ٹرانزیشن کو آگے بڑھانے کے لیے قابل تجدید کے ذرائع اور اہم معدنیات کی سپلائی چینز کو متنوع بنانا‘‘ ہے۔
اس ضمنی تقریب میں دو پینل مباحثے بھی ہوں گے۔ پہلا پینل ’’قابل تجدید توانائی کی سپلائی چینز کا حصول‘‘ کے موضوع پر بحث کرے گا اور دوسرا پینل ’’پیداوار میں اضافہ اور سرکلرٹی کو بڑھا کر معدنیات کی ویلیو چین کو مضبوط بنانا‘‘ کے موضوع پر بحث کرے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-3621
(Visitor Counter : 54
بہت چھوٹی، چھوٹی اور درمیانی صنعتوں کی وزارت
ملک میں تیار کھلونوں کو فروغ دینے کے لیے کئی اقدامات کیے گئے۔2014-15 کے مقابلے 2021-2022 میں کھلونوں کی برآمدات 96.17 ملین ڈالر سے بڑھ کر 326.63 ملین ہو گئی
حکومت نے غیر معیاری اور غیر محفوظ کھلونوں کی درآمد کو محدود کرنے اور ملک میں تیار کئے گئے کھلونوں کی صنعت کو فروغ دینے کے لیے کئی اقدامات کیے ہیں۔ حکومت کے مختلف اقدامات کے نتیجے میں، ہندوستانی بازار میں کھلونوں کی درآمد کے حجم میں مسلسل کمی کا رجحان دیکھا گیا ہے۔ بھارت کو کھلونوں کی درآمد  2014-15 میں یوایس ڈی 332.55 ملین سے کم ہو کر 2021-22 میں یو ایس ڈی 109.72 ملین ہو گئی ہے یعنی تقریباً 67% کی کمی واقع ہوئی۔ اس کے علاوہ ہندوستان سے کھلونوں کی برآمدات  2014-15 میں یو ایس ڈی 96.17 ملین سے بڑھ کر 2021-22 میں یو ایس ڈی 326.63 ملین ہوگئی ہیں، یعنی تقریباً 240% کا اضافہ ہوا ہے۔
حکومت ہند نے دیسی کھلونوں کو فروغ دینے کے لیے کئی اقدامات کیے ہیں جو کہ بڑے پیمانے پر درج ذیل ہیں:-
- ہندوستانی اقدار، ثقافت اور تاریخ پر مبنی کھلونوں کی ڈیزائننگ کو فروغ دینے کے لیے کھلونوں کے لیے ایک جامع قومی ایکشن پلان کی تشکیل، کھلونوں کو سیکھنے کے وسائل کے طور پر استعمال کرتے ہوئے ہیکاتھون کا انعقاد اور کھلونوں کے ڈیزائننگ اور مینوفیکچرنگ کے معیار کی نگرانی، ملک میں تیار کردہ کھلونوں کے کلسٹر کو فروغ دینا، وغیرہ۔
- کھلونوں  پر بنیادی کسٹم ڈیوٹی  فروری 2020 میں 20% سے بڑھا کر 60% ہو گئی۔
- ڈی جی ایف ٹی نے ذیلی معیار کے کھلونوں کی درآمد کو روکنے کے لیے ہر درآمدی کنسائنمنٹ کے نمونے کی جانچ کو لازمی قرار دیا ہے۔
- کھلونوں کے لیے کوالٹی کنٹرول آرڈر 25.02.2020 کو صنعت اور اندرونی تجارت کے فروغ کے محکمے  نے جاری کیا ہے جس کے ذریعے کھلونوں کو بیورو آف انڈین اسٹینڈرڈز  01.01.2021سے لازمی سرٹیفیکیشن کے تحت لایا گیا ہے۔
- 11.12.2020کو ڈیولپمنٹ کمشنر، وزارت ٹیکسٹائل کے ساتھ رجسٹرڈ کاریگروں کے ذریعے اور جغرافیائی اشارے کے طور پر رجسٹرڈ مصنوعات کے رجسٹرڈ مالک اور مجاز صارفین کے ذریعہ کنٹرولر جنرل کے دفتر کے ذریعہ تیار کردہ سامان اور مضامین کو مستثنیٰ قرار دینے کے لیے پیٹنٹ، ڈیزائن اور ٹریڈ مارکس کھلونوں کے لیے کوالٹی کنٹرول آرڈر میں ترمیم۔
- بی آئی ایس کی طرف سے 17.12.2020 کو خصوصی دفعات کو مطلع کیا گیا تھا تاکہ کھلونے تیار کرنے والے مائیکرو سیل یونٹس کو ایک سال تک ٹیسٹنگ کی سہولت کے بغیر اور اندرون ملک ٹیسٹنگ کی سہولت قائم کیے بغیر لائسنس فراہم کیا جا سکے۔
- بی آئی ایس نے گھریلو مینوفیکچررز کو 1001 لائسنس اور غیر ملکی مینوفیکچررز کو بی آئی ایس معیاری مارکس والے کھلونوں کی تیاری کے لیے 28 لائسنس دیے ہیں۔
مزید برآں، کھلونوں کی صنعت سمیت ایم ایس ایم ای سیکٹر کو فروغ دینے کے لیے، ایم ایس ایم ای کی وزارت نئے انٹرپرائز کی تخلیق، ٹیکنالوجی کی اپ گریڈیشن، اسکل ڈیولپمنٹ اور بنیادی ڈھانچے کی ترقی کے لیے کریڈٹ سپورٹ فراہم کرنے کے لیے مختلف اسکیمیں نافذ کر رہی ہے۔ وزیراعظم کے ایمپلائمنٹ جنریشن پروگرام  کے تحت، مینوفیکچرنگ سیکٹر کے لیے 50 لاکھ روپے اور سروس سیکٹر میں 20 لاکھ روپے تک کی لاگت والے یونٹ کے لیے پروجیکٹ لاگت کا 35% تک مارجن قیمت امداد فراہم کی جا رہی ہے۔ اس اسکیم کے تحت کل 19 کھلونوں کے کلسٹروں کی منظوری دی گئی ہے جس سے 11749 کاریگروں کو فائدہ ہو رہا ہے جس پر 55.65 کروڑروپے لاگت آئے گی۔
یہ معلومات جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں دی۔
وزیراعظم کا دفتر
بالی کے دورے سے قبل جی 20 لیڈروں کے سربراہی اجلاس کے لیے روانگی کے وقت وزیر اعظم کا بیان
میں 14-16 نومبر 2022 تک بالی میں17ویں جی 20 سربراہی اجلاس میں شرکت کے لیے ، انڈونیشیا کے دورے پر جارہا ہوں ، جس کی صدارت انڈونیشیا کرے گی۔
بالی سربراہی اجلاس کے دوران، میں جی 20 کے دیگر رہنماؤں کے ساتھ عالمی تشویش کے اہم مسائل، جیسے عالمی ترقی، خوراک اور توانائی کی حفاظت، ماحولیات، صحت، اور ڈیجیٹل تبدیلی کو بحال کرنے پر وسیع بات چیت کروں گا۔ جی 20 سربراہی اجلاس کے موقع پر، میں کئی دیگر شریک ممالک کے رہنماؤں سے ملاقات کروں گا، اور ان کے ساتھ ہندوستان کے باہمی تعلقات میں پیش رفت کا جائزہ لوں گا۔ میں 15 نومبر 2022 کو بالی میں ایک استقبالیہ میں ہندوستانی برادری سے خطاب کرنے کا بھی منتظر ہوں۔
ہمارے ملک اور شہریوں کے لیے یہ لمحات بہت اہمیت کے حامل رہیں گے کہ ، انڈونیشیا کے صدر جوکو ود وڈو بالی سربراہی اجلاس کی اختتامی تقریب میں جی20کی صدارت ہندوستان کے حوالے کریں گے۔ ہندوستان یکم دسمبر 2022 سے باضابطہ طور پرجی 20 کی صدارت سنبھالے گا۔ میں اگلے سال جی 20 اجلاس میں جی 20 ممبران اور دیگر مہمانوں کو اپنی طرف سے ذاتی طور پر دعوت بھی دوں گا۔
جی 20 چوٹی کانفرنس میں اپنی بات چیت کے دوران، میں ہندوستان کی کامیابیوں اور عالمی چیلنجوں سے اجتماعی طور پر نمٹنے کے لیے ہمارے غیر متزلزل عزم کو اُجاگر کروں گا۔ ہندوستان کی جی 20 صدارت ‘‘واسودھائیوا کٹمبکم’’یا ‘‘ایک زمین ایک خاندان ایک مستقبل’’ کے تھیم پر مبنی ہوگی، جو سب کے لیے مساوی ترقی اور مشترکہ مستقبل کے پیغام کو اُجاگر کرتی ہے۔